burgasdotpro/wikipedia huggingface dataset:
Staroegyptská literatúra

Termín literatúra starovekého Egypta označuje súbor literárnych pamiatok, ktoré vznikli počas dynastického obdobia starovekého Egypta.
Stredná ríša.
Za Strednej ríše dosiahla staroegyptská literatúra nevídaný rozmach. Dôvodom mohli byť snahy 12., uzurpátorskej dynastie legitimizovať svoju vládu prostredníctvom písaných dokumentov.
Nová ríša.
Literárne diela Novej ríše sa zaoberali často cudzími miestami a ľuďmi, čo odráža zmeny, ku ktorým dospel predtým izolovaný Egypt v tomto období. Väčšina ich bola napísaná hovorovým jazykom, ktoré ich robili vhodnými pre široký okruh poslucháčov.
Nicolas Pascarel

Nicolas Pascarel (* 1966, Paríž, Francúzsko) je francúzsky fotograf. 
V roku 1988 sa zoznámil s talianskou herečkou Laurou Betti, ktorá mu pomohla stať sa fotografom s príbehom o susedoch mesta Ríma. Po roku strávenom v Ríme sa vrátil späť do Francúzska. V rokoch 19961997 žil v Havane, kde nafotil cyklu “Moros y cristianos”. Po návrate z Kuby navštívil niekoľkokrát juhovýchodnú Áziu. Viedol workshopy v rokoch 2000 a 2002 v kambodžskom Phnom Pénhe, 2002 a 2008 v Bangkoku a Chiang Rai v Thajsku a 2005 a 2006 v Hočiminovom Meste vo Vietname.
Vystavoval na viac ako 40 výstavách vo Francúzsku, Kube, Číne, Vietname, Taliansku, Holandsku, Španielsku, Nemecku, Thajsku, Singapure, Indonézii, Kambodži a USA. Je autorom dokumentárneho diela o Kambodži"Durant la Pluie" (During the rain), z roku 2004. V roku 2006 založil združenie "Fotoasia" pre spoluprácu európskych a ázijských fotografov.
Filip Dewulf

Filip Dewulf (* 15. marec 1972, Mol, Belgicko) je bývalý belgický profesionálny tenista. Počas svojej kariéry vyhral 2 turnaje ATP v dvojhre a 1 turnaj vo štvorhre.
Tom Vanhoudt

Tom Vanhoudt (* 28. júl 1972, Diest, Belgicko) je bývalý belgický profesionálny tenista. Počas svojej kariéry vyhral 1 turnaj ATP vo štvorhre.
Alberto Mancini

Alberto Mancini (* 20. máj 1969, Misiones, Argentína) je bývalý argentínsky profesionálny tenista. Počas svojej kariéry vyhral 3 turnaje ATP v dvojhre a 2 turnaje vo štvorhre.
Polycotylidae

Polycotylidae (staršie Trinacromeriidae alebo Dolichorhynchopidae) je vyhynutá čeľaď dlhokrkých plesiosaurov z obdobia kriedy. Je to sesterská čeľaď k skupine Elasmosauridae.
Charakteristika.
So svojimi kratšími krkmi a veľkými, predĺženými hlavami pripomínajú polykotylidy skôr pliosaury, ale bližšie fylogenetické štúdie ukazujú, že majú mnoho znakov spoločných s čeľaďami Plesiosauridae a Elasmosauridae. Ich fosílie sa našli po celom svete, s druhmi na územiach Nového Zélandu, Austrálie, Japonska, Maroka, USA, Kanady, štátov bývalého Sovietskeho zväzu a v Južnej Amerike.
Syagrius

Syagrius († 486/87) bol posledný samostatný rímsky vládca na území Západorímskej ríše. Vládol v časti Galie a používal titul “Rímsky kráľ” ("Romanorum rex") alebo “Rímsky patricius” ("Romanorum patricius"). 
Jeho otcom bol vojenský veliteľ Galie ("magister militum per Gallias") Aegidius. V čase oslabenia moci západorímskych cisárov chránil územia Galie severne od rieky Loiry až po rieku Somnu. Ale ostro vystupoval proti de facto západorímskemu vládcovi, ktorým bol Germán Ricimer, čím tu vytvoril skoro samostatnú vládu. Jeho sídelným mestom bolo mesto Soissons. Nadviazal dobré vzťahy s kráľom sálskych Frankov Childerichom I. 
Po otcovej smrti (pravdepodobne 464 alebo 465 po Kr.) nastúpil jeho syn Syagrius. Naďalej využíval dobré vzťahy s Childerichom a pri dn. meste Bourges porazil Gótov a na jeho území prežívala rímska kultúra. Rímsky spisovateľ Gregorius píše, že Syagrius porazil Sasov. Pravdivosť tohto príbehu však určiť nevieme. V roku 486 zaútočil proti jeho kráľovstvu franský kráľ Chlodovik I., porazil ho pri meste Soissons a krátko potom bol Syagrius popravený. Jeho vojenské oddiely začlenil Chlodovik do svojho vojska.
Syagriovo kráľovstvo bolo posledným nezávislým a samostatným rímskym územím v období rozkladu Západorímskej ríše.
Literatúra.
Text je spracovaný na základe hesla z de:Wikipedia.org
International German Open

International German Open je každoročný mužský tenisový turnaj, ktorý sa hrá v nemeckom Hamburgu. Súťaž je súčasťou ATP Masters Series programu turnajov ATP. Turnaj sa hrá na antuke v máji.
Bolo oznámené, že od roku 2009 turnaj už nebude súčasťou ATP Masters Series.
Dájkundí

Dajkundí (po paštsky) alebo Dájkondí (po daríjsky) je jedna z provincií v Afganistane. Bola ustanovená 28. marca 2004. Predtým bol región Dajkundí izolovanou oblasťou provincie Uruzgán.
Leží asi 310 kilometrov od hlavného mesta Kábul a 160 kilometrov od mesta Tarín Kowt. Hlavné mesto provincie Dajkundí je Nílí(?; Níli?). Dajkundí je väčšinou obývaný Hazarmi. Sedem z ôsmich oblastí v Dajkundí sú Hazarmi obývané oblasti. Gizáb je jediná oblasť, kde je väčšina Paštunov.
Provincia je preslávená pestovaním najkvalitnejších mandlí, ktoré sa distribuujú po celom Afganistane.
ATP World Tour Masters 1000

ATP World Tour Masters 1000 je séria deviatich turnajov, ktoré su v programe ATP Tour. Konajú sa v Európe a Severnej Amerike. Spolu s grandslamami a s koncoročným Tenisovým pohárom majstrov (Tennis Masters Cup) patria medzi najprestížnejšie turnaje. V minulosti mali názov Mercedes-Benz Super 9, ATP Super 9, Tennis Masters Series a ATP Masters Series. V roku 2009 prebehla posledná zmena názvu na súčasný ATP World Tour Masters 1000. Číslo 1000 v názve symbolizuje počet bodov, ktoré obdrží hráč za víťazstvo na turnaji
Zmeny v roku 2009.
31. augusta 2007 vedenie ATP oznámilo tie nejvýznamnejšie zmeny, ktoré sa uskotočnili s príchodom roka 2009. ATP Masters Series sa premenovalo na ATP World Tour Masters 1000 . V rozpore s pôvodnými plánmi sa počet turnajov nakoniec neznížil z deviatich na osem. Nový turnaj v čínskom Šanghaji má termín v októbri, namiesto turnaja v Madride, ktorý sa presunie na máj a nahradí turnaj v Hamburgu. Hamburg Masters i napriek protestom bol zaradený do nižšej kategórie ATP World Tour 500 series.
Od roku 2011 bude šesť z deviatich turnajov patrit rovnako ako do ATP Tour, tak i do WTA Tour.
Klavírny koncert č. 3 (Bartók)

Koncert pre klavír a orchester č. 3 E-dur, Sz. 119, je dielo maďarského skladateľa Bélu Bartóka.
Bartók postihnutý leukémiou, pracoval na svojom treťom klavírnom koncerte v posledných mesiacoch pred smrťou, v roku 1945. Smrť ho zastihla s nedokončenou partitúrou a tak posledných 17 taktov koncertu dokomponoval jeho priateľ a žiak Tibor Serly. Dielo malo premiéru vo februári 1946 vo Philadelphii, s klaviristom Györgom Sándorom a dirigentom Eugenom Ormandym. 
Skladateľ koncert komponoval ako darček k narodeninám svojej manželky, koncertnej klaviristky Ditty Pasztory. Je obdivuhodné, že napriek vedomiu blížiacej sa smrti v diele nenachádzame tragiku a zúfalstvo, skôr nostalgiu a lásku k manželke. Koncert sa zreteľne líši od predchádzajúcich dvoch Bartókových koncertov, ktoré boli plné surových rytmov a ostrých fragmentov maďarských melódií. Tieto typické prvky nachádzame v menšej miere aj v tomto diele, no v porovnaní s predchádzajúcimi je tento koncert elegantný, viac-menej v neoklasickom štýle a v konečnom dôsledku aj stráviteľnejší pre publikum. Objavujú sa tu disonancie, ale dielo je pevne tonálne ukotvené. Klavírny part je bravúrny a orchestrálny part je pestro zinštrumentovaný.
Koncert má tri časti:
Zloženie orchestra: 2 flauty, 2 hoboje, 2 A klarinety, 4 lesné rohy, 2 trúbky, 3 pozauny, tuba, tympany, rôzne perkusie, sláčiky (1. a 2. husle, violy, violončelá, kontrabasy). Typická dĺžka skladby je približne 24 minút.
"Allegretto" je písané v sonátovej forme s dvoma témami. Úvodná je v strednom tempe, ale veľmi rytmická. Vedľajšia téma je viac lyrická. Témy sú ďalej rôznym spôsobom rozvedené a zreprízované, a celú vetu uzatvára krátka jemná kóda. Druhá veta, "Adagio religioso", je veľmi úprimná a podmanivá hudba, ktorej východiská sú osobné až autobiografické. Druhá veta prechádza attaca (bez prerušenia) do "Allegro vivace", ktoré má voľnú formu ronda zakončeného kódou. Je to veľmi rytmická veta, ktorá vychádza z maďarskej ľudovej melodiky. 
Bartókov posledný klavírny koncert vyvolal polemiku. Niektorí kritici tvrdili, že sa v ňom prispôsobil americkému lacnému vkusu, iní že je len prirodzeným vyústením snahy autora o zjednodušenie, a návratom od tonálnych experimentov ku klasickým postupom. Každopádne sa táto ukážka kompozičného majstrovstva stala jedným z najhrávenejších a najobľúbenejších klavírnych koncertov 20. storočia.
Augsburger Panther

Augsburger Panther je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Augsburg na štadióne Curta Frenzela.
Eisbären Berlin

Eisbären Berlin je nemecký hokejový klub, účastník najvyššej nemeckej súťaže v ľadovom hokeji, DEL. Od roku 2008 hrajú v aréne Mercedes-Benz Arena, kde môže zápasy ľadového hokeja sledovať 14 200 divákov. Názov klubu Eisbären v slovenskom preklade znamená "Ľadové medvede".
Z histórie.
Je to klub z bývalého Východného Berlína, založený v roku 1954 pod názvom SC Dynamo ako súčasť multilaterálneho rovnomenného športového klubu. V rokoch 1990 - 1992 vystupoval pod názvom EHC Dynamo. 
Éra bývalej NDR (1954 – 1990).
Dva roky po svojom vzniku postúpil v sezóne 1955/56 do najvyššej východonemeckej súťaže, v ktorej získal 15 titulov majstra krajiny:
Účastníkom najvyššej súťaže bývalej NDR bol do zjednotenia Nemecka v roku 1990.
Éra zjednoteného Nemecka.
V sezóne 1990/91 sa klub pod novým názvom EHC Dynamo Berlin stal účastníkom Bundesligy, ktorá už zahŕňala kluby z celého zjednoteného Nemecka. Zo súťaže vypadol len raz a to v prvom roku pôsobenia v nej. Po roku sa vrátil a odvtedy v nej hráva každoročne. Od sezóny 1994/95 najvyššia nemecká súťaž v ľadovom hokeji zmenila názov na Deutsche Eishockey Liga (DEL).
Eisbären Berlin získal 6 titulov majstra zjednoteného Nemecka (2005, 2006, 2008, 2009, 2011, 2012), v roku 2008 víťazstvo v Nemeckom pohári a v roku 2010 vyhral predsezónnu súťaž popredných európskych klubov European Trophy.
Majstrovský káder Eisbären 2004/05.
Prvý titul majstra zjednoteného Nemecka vybojoval tento kolektív hráčov:
Majstrovský káder Eisbären 2007/08.
V sezóne 2007/08 dosiahol Eisbären Berlin tzv. double. Popri zisku majstrovského titulu sa stal aj víťazom Nemeckého pohára.
Villingili (Sínu)

Villingili je neobývaný ostrov na atole Sínu na Maldivách.
V roku 1997 sa vláda Maldív dohodla s americkou firmou Abonmarche o stavbe prístavu a veľkého turistického centra, s cieľom pritiahnuť turistov. Neskôr vláda zredukovala túto dohodu v roku 2000 na výstavbu menšieho strediska, a poverila tým firmu Energy Tours, ktorá túto dohodu zatiaľ nesplnila.
V máji 2005 prezident Maldív Maumoon Abdul Gayoom uzavrel kontrakt s "Shangrila Maldives Ltd", hongkonskou firmou, ktorá má toto stredisko vybudovať.
Kamét

Kamét je tretí najvyšší vrch Indie, vysoký Leží v pohorí Garhvál Himálaja, v horskej skupine Kamét, na hranici Indie a Číny.
Prvý prieskum okolia vrchu sa uskutočnil v roku 1855. Prvý pokus o výstup v roku 1911. Prvovýstup na vrchol sa podaril členom britskej výpravy v roku 1931. Bol to v tom čase najvyšší zdolaný vrch, prvý nad
Nandádéví

Nandádéví ("Nanda Devi") je druhý najvyšší vrch Indie, vysoký Zároveň je to najvyšší vrch ležiaci iba na indickom území. Leží v pohorí Garhvál Himálaja, v horskej skupine Nandádéví.
Nandádéví tvorí dvojvrcholový masív. Hlavný (západný) vrchol a východný vrchol () spája dlhý hrebeň. Jeho severná stena je vysoká viac, ako 2 500 metrov.
Prvovýstup na hlavný vrchol uskutočnili v roku 1936 členovia anglo-americkej výpravy. Do roku 1950 to bol najvyšší zdolaný vrch. Na východný vrchol vystúpili v roku 1939 Poliaci. Prechod oboch vrcholov po dlhom hrebeni sa podaril v roku 1976 japonským horolezcom. Severnú stenu zdolali v roku 1976 americkí a indickí horolezci.
Nandádéví má významné postavenie v indickej mytológii a je považovaný za posvätný vrch.
The Wall – Live in Berlin

21. júla, 1990 bývalý basgitarista skupiny Pink Floyd, Roger Waters produkoval obrovský koncert "The Wall", ktorý sa konal pri príležitosti pádu berlínskeho múru na Potsdamerskom námestí v Berlíne pod názvom The Wall - Live in Berlin. 
História.
Postdamerské námestie sa nachádza v bývalom neutrálnom hraničnom pásme na hranici medzi Východným a Západným Berlínom (za berlínskym múrom) z obdobia studenej vojny. Múr, postavený počas vystúpenia, bol oproti pôvodným koncertom skupiny Pink Floyd väčší. Mal dĺžku 168 metrov a výšku 25 metrov. Na koncerte bolo vyše 200 000 platiacich divákov. Pred začiatkom vystúpenia boli otvorené vstupné brány a na koncert sa tak mohlo dostať podľa niektorých odhadov 100 000, podľa iných až do 500 000 ďalších divákov. Koncert bol naživo vysielaný do 35 štátov sveta, čím bolo umožnené aby ho sledovalo pri svojich televízoroch ďalších 500 miliónov ľudí.
Tento koncert bol vo svojej dobe zapísaný do "Guinessovej knihy rekordov" jako najväčší koncert všetkých čias. Neskôr bol jeho rekord prekonaný. V súčasnosti je rekordným koncert skupiny The Rolling Stones, so svojim koncertom na pláži Copacabana z roku 2006, ktorý navštívilo 1,5 milióna ľudí.
Celé náklady na tento projekt boli na účet Rogera Watersa. Aj keď sa mu tieto náklady čiastočne vrátili hlavne z predaja vydaných CD a video nosičov, všetky zisky z tejto akcie venoval fondu vojnových veterenánov "World War Memorial Fund for Disaster Relief".
Na začiatku Roger pozval ako hostí vystúpenia hudobníkov ako boli Peter Gabriel, Rod Stewart, Joe Cocker, Bruce Springsteen a Eric Clapton no niektorí mali v tom termíne iný program, alebo svoju účasť zrušili. V júli 1989 Waters v jednom interwiev vyhlásil, že „"by na koncerte mohol hrať na gitaru aj David Gilmour"“. Naopak dňa 30. júna, 1990 v zákulisí vystúpenia vtedajšej zostavy skupiny Pink Floyd v Knebworthe počas inerwiev s Jimmom Laddom v otázke aký má na túto vetu názor David Gilmour odpovedal, že „"on a zvyšok skupiny Pink Floyd (Nick Mason a Richard Wright) by skutočne vzali ponuku na účasť na tomto koncerte s Rogerom, ale zatiaľ sa s nimi nikto neskontaktoval."“ Pár dní na to v rozhovore pre rádio Rockline Roger vyslovil vetu: „"Neviem ako dostal David takýto nápad".“
Nakoniec na tento koncert svoju účasť potvrdili títo účinkujúci: Ute Lemper, The Band, The Hooters, Van Morrison, Sinéad O’Connor, Cyndi Lauper, Marianne Faithfull, Scorpions, Joni Mitchell, Jerry Hall, Paul Carrack, Tim Curry a Bryan Adams.
Rozdiely oproti pôvodnej verzii vystúpení.
Toto vystúpenie malo niekoľko odlišností od originálnej verzie vystúpení skupiny Pink Floyd na koncertoch "The Wall". V skladbe „Comfortably Numb“ bol duel dvoch gitaristov v hre na sólovú gitaru a na konci skladby bol pridaný ďalší refrén, pieseň „The Show Must Go On“ bola kompletne vynechaná a koncertná skladba, kompilácia hudobných motívov projektu, používaná na preklenutie času pri dokončovaní múru pod názvom „Last Few Bricks“, bola skrátená.
Association of Tennis Professionals

Asociácia profesionálnych tenistov (v origináli Association of Tennis Professionals, skratka ATP) je organizácia združujúca profesionálnych tenistov hrajúcich na medzinárodnej úrovni.
Organizácia bola založená v roku 1972, aby zastupovala záujmy profesionálnych tenistov. Dnes okrem iného organizuje (alebo má pod záštitou) väčšinu medzinárodných turnajov v rámci takzvanej ATP Tour a dohliada na zostavovanie uznávaného rebríčka tenistov, podľa ktorého sú zvyčajne nasadzovaní do turnajov.
Usporiadané turnaje.
Okrem štyroch najvýznamnejších (grandslamových) turnajov, ktoré zostali pod záštitou Medzinárodnej tenisovej federácie (ITF), a olympijského turnaja v tenise spadajú ostatné významné turnaje do ATP Tour. Podľa významu sa delia do niekoľkých kategórií:
Spoločne s Medzinárodnou tenisovou federáciou ďalej ATP má pod záštitou "ATP Challenger Series" - turnaje lokálneho významu s pomerne nízkym finančným ohodnotením (do 150 000 USD) s možnosťou účasti aj domácich hráčov, ktorí zatiaľ nefigurujú na rebríčkoch ATP. Ich počet je premenlivý, zvyčajne okolo 150 za rok.
Shaone Morrisonn

Shaone Morrisonn (* 23. december 1982, Vancouver) je bývalý kanadský a chorvátsky hokejový obranca. V NHL odohral 480 zápasov za Boston Bruins, Washington Capitals a Buffalo Sabres. Päť rokov strávil v KHL, z toho necelé tri roky obliekal dres Medveščaku Záhreb. Zahral si aj za moskovské celky Spartak a CSKA, či Admiral Vladivostok. Počas pôsobenia v Chorvátsku získal štátne občianstvo a krajinu reprezentoval na šampionáte druhej divízie v roku 2019. Okrem toho okúsil aj fínsku ligu v drese TPS Turku, či z hokejového hľadiska exotické súťaže v Japonsku, Walese a Spojených Arabských Emirátoch. Kariéru ukončil v roku 2021.
Alexander II. (pápež)

 Alexander II., rodným menom Anselm z Baggia pri Miláne (? – † 21. apríl 1073, Rím) bol pápežom od 30. september 1061 až do svojej smrti.
Spočiatku nebol uznaným nemeckým dvoranom, ktorý preferoval parmského biskupa Cadala, ktorý si hovoril Honorius II. Ríšsky episkopát uznal Alexandra až na koncile v Mantove roku 1064.
Maldivčina

Maldivčina, divehi alebo dhivehi (ދިވެހި) je indoárijský jazyk používaný približne 371 000 hovoriacimi na Maldivách a ostrove Maliku. Pravdepodobne sa vyvinul z jazyka elu alebo starej sinhalčiny. Jeho vývoj ovplyvnilo mnoho ostatných jazykov, predovšetkým arabčina. Vplyv na nej však mala i sinhalčina, tamilčina, hindčina, francúzština, portugalčina a angličtina.
Vďaka veľkej rozlohe územia na ktorom sa jednotlivé ostrovy nachádzajú sa predovšetkým medzi severnými a južnými atolmi vyvinuli rozdiely vo výslovnosti aj v slovnej zásobe. Obyvatelia Malé tak často nerozumejú dialektu z Addu.
Maldivčina používa zvláštne písmo tána písané sprava doľava. Skôr bola zapisovaná písmom Divehi Akuru písaným zľava doprava. Používané bolo až do príchodu islamu v 16. storočí. Až do konca 18. storočia bolo bežne používané v oficiálnych korešpondenciách s atolom Addu. Do roku 1960 potom bolo používané na niektorých izolovaných ostrovoch a dedinských komunitách. Posledný pôvodný používateľ zomrel v roku 1990. Dnes sa ju Maledivci učia ako druhé písmo.
Z maldivčiny prešlo do angličtiny napríklad slovo atholu, v anglickej aj medzinárodnej podobe známe ako atol.
Kantón (Francúzsko)

Kantóny (fr. "cantons") sú administratívne jednotky, na ktoré sa delí obvod (arrondissement). Hoci je teoreticky povolené, aby kantón prekračoval hranice obvodu, v súčasnosti taký prípad neexistuje. Kantón slúži primárne ako volebný obvod pre regionálne voľby. 
Na vidieku sa kantón spravidla delí na obce, väčšie mestá sa naopak môžu skladať aj z niekoľkých kantónov. Kantónov je v súčasnosti 4039.
Brigitte Nielsenová

Brigitte Nielsenová (* 15. júl 1963, Rødovre, Kodaň, Dánsko) je dánska herečka.
Je dcérou inžiniera a knihovníčky. Začínala ako modelka agentúry Elite. Dino De Laurentiis si ju vybral pre titulnú rolu údatnej červenovlasej bojovníčky, ktorá sa s pomocou veľkňaza (Arnold Schwarzenegger) mstí krutej kráľovnej (Sandahl Bergmanová) za smrť svojich rodičov, v komixovej fantasy Red Sonja (režíroval R. Fleischer), napriek tomu, že nikdy neštudovala hereckú školu. 
Ako zvodná Ruska Ľudmila, olympijská víťazka v plávaní, sprevádzajúca svojho manžela – amatérskeho majstra sveta v boxe (Dolph Lundgren) – na stretnutie s americkým šampiónom (Sylvester Stallone), účinkovala vo filme Rocky IV (režíroval S. Stallone). O rok neskôr sa objavila v úlohe reklamnej modelky Ingrid, ktorú zachráni pred sektou sadistických vrahov policajný špecialista (Sylvester Stallone), v akčnom kriminálnom filme Cobra. 
Vďaka týmto dvom filmom sa jej vzhľad stal jedným zo symbolov nezávislej ženy 20. storočia: hrdé držanie tela, mužské razantné pohyby, koketné obočie a pevne vyčesané, tužidlom spevnené vlasy platinovej blondínky. Jej posledná veľká príležitosť bola rola sadistickej profesionálnej vrahyne Karly Fryovej v kriminálnej komédii Policajt v Beverly Hills II (režíroval T. Scott) a potom už nezískala žiadnu väčšiu ponuku. 
Snažila sa ešte presadiť v Európe ako speváčka (LP Every Body Tells a Story), a hlavne spoločným duetom s Falcom. Neskôr sa definitívne udomácnila v nenáročných snímkach kategórie B. Nestálu slávu získavala predovšetkým svojimi neskrývanými fyzickými prednosťami, manželstvom so Sylvestrom Stallonem (1985 – 88) a hlavne škandálmi, spojenými s ich rozvodom. 
Z prvého manželstva s dánskym jazzovým hudobníkom Kasperom Windingom má syna Juliana (nar. 1983), zo vzťahu s futbalovou hviezdou Markom Gastineauem má syna Kiliana (nar. 1990). Tretím manželom bol britský režisér videoklipov Sebastian Copeland. V roku 1992 bola pracovne v Česko-Slovensku, kde natáčala TV filmy Peklo v reťaziach II a Princezná Fantaghiro (Bojnice).
Alexander I.

Alexander I. je meno viacerých osobností:
Adeodat II.

Adeodat II. (iné názvy: Adeodatus II., Deusdedit II.; * ?? – † 17. jún 676, Rím) bol pápežom od 11. apríla 672 až do svojej smrti. 
Bol to benediktínsky mních talianskeho pôvodu, ktorý žil v kláštore svätého Erazma v Ríme. Celkovo je o ňom známe iba málo: ako pápež sa staval proti monoteletizmu.
Agapet I.

Svätý Agapet I. (iné meno: Agapét I.; ; † 22. apríl 536) bol pápežom od 13. mája 535 do 22. apríla 536.
Život.
Pochádzal z aristokratického rodu, syn kňaza Gordiana, ktorého zavraždili fanatickí prívrženci protipápeža Laurenca v septembri 502, v čase, keď ho zvolili, bol arcidiakonom. Ako kultúrny človek udržiaval knižnicu otcov v rodinnom zámku na Celiánskom kopci a so štátnikom a spisovateľom Cassiodorom plánovali v Ríme založiť kresťanskú univerzitu podlá vzoru akadémií v Alexandrii a Nisibise (Mezopotámia). Ako jeden z duchovných, ktorí boli proti tomu, aby pápež určoval svojho nástupcu, začal svoju vládu tým, že dal verejne spáliť kliatbu uvalenú na Dioskúra, ktorú si Bonifác vynútil od duchovenstva.
V dobe jeho pôsobenia cisár Justinián I. (527 – 65) opätovne získal od ariánskych Vandalov územia v severnej Afrike, kde sa následne zavádzal katolicizmus. Agapet ale odoprel zastávať africkým biskupom cirkevný úrad, nakoľko argumentoval, že kánony nedovoľujú obrátenému ariánskemu kňazovi ďalej zastávať úrad.
Zavraždenie Amalasunthy, dcéry ostrogótskeho kráľa Theodoricha Veľkého a regentky za svojho neplnoletého syna Atalaricha okolo roku 535, ktorého sa dopustil Theodahad, posledný ostrogótsky kráľ, dalo cisárovi Justiniánovi zámienku na napadnutie Ostrogótskeho kráľovstva, nakoľko Amalasuntha bola jeho spojencom. Znepokojený Theodahad poveril Agapeta vedením misie do Konštantinopolu, kde mal presvedčiť cisára, aby sa vzdal svojich plánov. Agapet dorazil do mesta vo februári 536 a hoci sa mu dostalo triumfálneho privítania, jeho misia bola neúspešná. Justinián mu vysvetlil, že akcia už pokročila príliš ďaleko, aby ju mohol odvolať.
Väčšie úspechy dosiahol na cirkevnom poli. Keď ho varovali, že Anthimus, patriarcha a obľúbenec cisárovnej Theodory, je monofyzita, odmietol sa s ním stýkať na základe toho, že bol nekánonicky premiestnený z Trabzonu. Napriek hrozbám sluhov a zdvorilo ponúknutým úplatkom trval na svojom stanovisku a po verejnej diskusii s Anthimom presvedčil Justiniána, že Anthimus je kacír. Anthimus bol stiahnutý z úradu a Agapet vysvätil jeho nástupcu Ménasa po tom, čo podpísal rozšírenú verziu Hormizdasovej formuly.
Agapet zomrel v Konštantínopole 22. apríla 536. No jeho rezolútny postoj v prospech chalcedoniánskej kristológie vlial odvahu jej zástancom na východe, a v máji až júni sa v Konštantinopole konala synoda, na ktorej sa zúčastnili cirkevní členovia jeho delegácie. Potvrdila zosadenie a exkomunikáciu Anthima a uvalila kliatbu na ďalších popredných monofyzitov, ako bol Severus z Antiochie († 538). Pápežovo telo, zapečatené v olovenej rakve, bolo prenesené do Ríma a 20. septembra 536 pochované v bazilike sv. Petra.
Agapet II.

Agapet II. (lat. Agapitus; *??, Rím – † 8. november 955, Rím) bol pápežom od 10. mája 946 až do svojej smrti.
Agato

Svätý Agato alebo aj Agaton , Agatón (, * asi 577, Sicília, Taliansko – † 10. január 681, Rím, Taliansko) bol pápež od 27. júna 678 až do svojej smrti. Za jeho pontifikátu sa konal 6. ekumenický koncil v Konštantínopole (680 – 681), ktorý viedol k zmiereniu medzi východnou a západnou cirkvou. Vyhlásil monoteletizmus za herézu.
Anastáz I. (pápež)

Svätý Anastáz I. (iné názvy: Anastazius I., Anastázius I., Anastasius I.; † 19. december 401) bol pápež katolíckej cirkvi od 27. novembera 399 do 19. decembra 401. Katolícka cirkev slávi jeho sviatok 19. decembra.
Balázs Taróczy

Balázs Taróczy (* 9. máj 1954, Budapešť, Maďarsko) je bývalý maďarský profesionálny tenista. Počas svojej kariéry vyhral 13 turnajov ATP v dvojhre a 25 turnajov vo štvorhre.
Trisul

Trisul (hind. "त्रिशूल") je vrch v Indii, vysoký Leží v Garhválskych Himalájach, západne od Nandádéví.
12. júna 1907 vystúpili na Trisul britskí horolezci "T. G. Longstaff" a bratia "Brocherelovci". Bol to prvý vrch vyšší, ako , na ktorý vystúpili horolezci.
V blízkosti sú ešte dva vrchy s názvom "Trisul".
Vlajka Malty

Vlajka Malty má dva zvislé pruhy, biely a červený, a v hornom rohu šedý (strieborný) červeno lemovaný kríž zo sv. Jurajom na koni v kruhu s opisom "FOR GALLANTRY" (Za statočnosť). Toto vyznamenanie udelil 15. 4. 1942 Malte anglický kráľ Juraj VI.. za hrdinstvo, s ktorým Malťania odolali sústredeným Nemecko - talianskym bombardovaniam v prvých rokoch druhej svetovej vojny. Vlajka v tejto podobe bola zavedená roku 1964, keď Malta získala nezávislosť, v rokoch 1943 - 1964 bol kríž položený na modrom poli. Po odstránení modrého poľa bol kríž oddelený od bieleho poľa červeným lemovaním. Farby vlajky odpovedajú farbám štítu skoršieho štátneho znaku, prisudzujú sa však normandskému grófovi Rogerovi Sicilskému (bratrancovi Viliama Dobyvateľa), ktorý na ostrove pristál roku 1090 a oslobodil ho od moslimov.
Lucius Cornelius Sulla

Lucius Cornelius Sulla Felix (cca 138 pred Kr. – 78 pred Kr.), známy ako Sulla, bol rímsky diktátor a šťastný vojvoda. Dvakrát viedol légie na mesto, ktoré mu dalo život, meno a zmysel pre povinnosť. 
Jeho povahové vlastnosti boli označované z polovice ako líška a z druhej polovice ako lev.
O viac než tisícročie neskôr, keď sa Machiavelli vo svojom diele Vladár zmieňoval o ideálnych vlastnostiach vládcu, ako príklad si vybral Sullu s jeho schopnosťami, ktoré nesmú vládcovi chýbať.
Pochádzal z chudobného, no prastarého aristokratického rodu a vyrastal medzi jednoduchou vrstvou komediantov. Spoznal medzi nimi gréckeho chlapca menom Metrobius a do konca života mu bol priateľsky naklonený.
V roku 107 pred Kr. na príkaz svojho vrchného veliteľa Gaia Maria podujal sa lsťou a odvahou zajať numídskeho kráľa Jugurtu, čo znamenalo koniec pridlho sa vlečúcej vojne v severnej Afrike.
V prvej občianskej vojne v Itálii patril medzi najúspešnejších generálov na strane senátu a rímskeho ľudu, pod hradbami Noly mu vojaci uplietli veniec z trávy, coronu obsidionalis. 
Po vypuknutí vojny s Mitridatom VI. Pontským a okamžitom skončení občianskej vojny bol ako úradujúci konzul senátom v zmysle ústavy poverený najvyšším velením. Vtedy sa starý a chorý demagóg Gaius Marius pokúsil zmanipulovaním jednoduchého ľudu prevziať velenie. Sulla nevidel inú možnosť ako pochodovať na Rím. Prvýkrát od založenia mesta si generál takýmto spôsobom upevňoval politickú moc. 
Potom sa preplavil do Grécka a dobyl Atény, hlavnú baštu nepriateľa po jeho invázii. Brutálne potrestal Grékov za hlúpe sny o zlomení rímskeho jarma barbarským kráľom. Následne so šiestimi légiami, nie viac ako 40 000 mužmi, zvíťazil v dvoch bitkách proti troj resp štvor násobnej presile.
V prvej nechal utiecť 10 000 barbarov, zvyšných 110 000 zmasakroval. Na strane Západu padlo neuveriteľných dvanásť legionárov. V druhej bitke padlo niekoľko stoviek Rimanov, no armáda pontského kráľa zmizla z povrchu zemského a ešte o 200 rokov neskôr z močiarov kde tu vytŕčali časti výzbroje padlých mužov z východu.
Po návrate do Itálie, aby bránil zvrchovanosť republiky, nevidel inú možnosť ako rozpútať druhú občiansku vojnu. Zvíťazil, zmenil zákon o diktátorovi, lebo situácia bola kritická a predpísaných šesť mesiacov bolo príliš málo. Vládol neobmedzene tri roky, potom sa stiahol z verejného života a zomrel v kruhu rodiny a známych vo vlastnej posteli.
Abi Gamin

Abi Gamin je vrch na hranici Indie s Čínou, vysoký Leží v Garhválskych Himalájach, v tesnej blízkosti vrchu Kamét, od ktorého ho oddeľuje dlhé "Meadovo sedlo" ().
Abi Gamin bol prvý vrch, vyšší ako , na ktorý sa (v roku 1855) pokúsili vystúpiť horolezci. Zdolaný bol až v roku 1950 členmi anglo-švajčiarskej výpravy.
Fraser (rieka)

Fraser je najdlhšia rieka v kanadskej provincii Britská Kolumbia. Pramení v blízkosti hory Mount Robson v kanadskej časti Skalnatých vrchov a ústi do Tichého oceánu v kanadskom meste Vancouver. Je desiatou najdlhšou riekou v Kanade. Bola vyhlásená za súčasť kanadského prírodného dedičstva.
Geografia.
Rieka Fraser odvodňuje plochu viac ako 220 000 km². Na svojom prvom úseku rieka smeruje na severozápad, po prekročení 54° severnej šírky sa stáča na juh. U mesta Prince George sa sprava spája s vodami rieky Nechako a ďalej pokračuje na juh, kde sa pri meste Lytton zľava spája s riekou Thompson. U mesta Hope sa postupne otáča na západ a dostáva sa zo zovretia pohoria Pobrežné vrchy, v ktorých rieka vytvorila hlboký kaňon – Fraser Canyon, ktorý má niekoľko sto kilometrov na dĺžku. Za mestom Hope je rieka a jej údolie širšie, rieka v údolí Fraser Valley tečie popri mestách Chilliwack, Abbotsford a Mission a východných predmestiach Vancouveru. Po 100 kilometroch začne vytvárať deltu, ktorej ramená odvádzajú vodu do úžiny Strait of Georgia. Oblasť ležiaca na juh od Vancouveru, vrátane miest Richmond a Delta, leží na plochom záplavovom území. Cez ústie rieky Fraser pretečie za rok 112 km³ vody a rieka do vôd oceánu prinesie 20 miliónov ton sedimentov.
Dejiny.
Horná časť rieky Fraser bola preskúmaná sirom Alexandrom Mackenziem v roku 1793 a celý jej tok Simonom Fraserom v roku 1807, ktorého výprava potvrdila, že rieka Fraser nie je prepojená s riekou Columbia.
K rieke Fraser sa viaže veľká časť histórie provincie Britská Kolumbia. Bola dôležitým prepojením medzi pobrežím a vnútrozemím Kanady po strate územia ležiaceho na juh od 49 rovnobežky po podpise Oregonskej zmluvy v roku 1846. Je miestom prvého zaznamenaného osídlenia domorodého obyvateľstva, cestou, po ktorej prúdili zástupy prospektorov počas zlatých horúčok a hlavnou dopravnou tepnou v začiatkoch budovania priemyslu a obchodu v provincii.
Využitie rieky.
Rieka Fraser, najmä jej dolný tok, je plne využívaná ľudskou činnosťou. Pri jej brehoch sa nachádzajú úrodné polia, jej vody využívajú celulózky a niekoľko priehrad, ktoré vyrábajú elektrickú energiu. Treniu lososov, ktoré putujú proti jej prúdu, nič nebráni, keďže jej hlavný tok nebol nikdy prehradený. Jej delta, najmä územie na okolí zátoky Boundary Bay, je dôležitou zastávkou pre migrujúce vtáctvo.
Jannu

Jannu ("Kumbhakarna") je vrch v Nepále, vysoký Leží v Sikkimských Himalájach, v horskej skupine Káčaňdžunga Himal.
Vrch bol objavený v roku 1909. Patrí medzi najťažšie dostupné sedemtisícovky. Prvovýstup na vrchol sa podaril francúzskym horolezcom v roku 1962. V roku 1981 vystúpili na Jannu aj slovenskí horolezci.
Takao Suzuki

Takao Suzuki (* 20. september 1976, Sapporo, Japonsko) je súčasný japonský profesionálny tenista. Počas svojej kariéry vyhral 1 turnaj ATP vo štvorhre.
Satoši Iwabuči

Satoši Iwabuči, (* 7. október 1975, Kanagawa, Japonsko) je bývalý japonský profesionálny tenista. Počas svojej kariéry vyhral 1 turnaj ATP vo štvorhre.
Alexander II.

Alexander II. môže byť
Blücher

Blücher môže byť:
Blücher (taktika)

Blücher bola taktika vlčích svoriek nemeckých ponoriek v druhej svetovej vojne, pomenovanej podľa Gebharda Leberechta von Blüchera (1742 - 1819), ktorú používali nemecké ponorky od 12. augusta do 20. augusta 1942. Využilo ju osem ponoriek.
XPLite

XPLite je počítačový shareware program na odstránenie neželaných súčastí z operačných systémov Microsoft Windows.
Verzie, v ktorých je program ponúkaný:
Perm (mesto)

Perm je mesto v Rusku a administratívne centrum Permského kraja. Nachádza sa na rieke Kama na úpätí pohoria Ural. Medzi rokmi 1940-1957 sa mesto volalo Molotov. 
Má rozlohu 799,93 km² a žije tu viac ako 1 milión obyvateľov.
Eurafrázia

Eurafrázia alebo Afro-Eurázia je najväčší superkontinent na svete, kde žije okolo 85 percent svetovej populácie, čo je približne 5,5 miliárd ľudí. Suezský kanál rozdeľuje tento superkontinent na kontinenty Afrika a Eurázia, pričom Eurázia sa ďalej delí na svetadiely Európa a Ázia.
A rozdiel medzi kontinentom a svetadielom Kontinent – je veľká súvislá súš obklopená svetovým oceánom, ktorá má osobitný, svojský geologický vývoj a stavbu. 
Svetadiel – narozdiel od kontinentu je to veľká oblasť na zemskom povrchu, ktorú obyčajne tvorí kontinent a k nemu priľahlé ostrovy a ktorá je charakteristická osobitým historickým, etnografickým a hospodárskym vývojom. Napr. kontinent Eurázia tvoria spolu s ostrovmi dva svetadiely – Európa a Ázia. Naopak, kontinenty Severná a Južná Amerika s ostrovmi a kontinentálnym mostom Strednej Ameriky tvoria svetadiel – Amerika. Ako osobitný svetadiel rátame Oceániu – pozostáva z ostrovov Tichého oceánu.
Superkontinent

Superkontinent vzniká spojením všetkých kontinentov na Zemi. Za superkontinent sa dnes niekedy považuje aj kontinent Eurázia. Prvý superkontinent zvaný Pangea objavili roku 1915.
Franz Blücher

Franz Blücher (* 24. marec 1896, Essen, Nemecko† 26. marec 1959, Bad Godesberg) bol nemecký politik FDP a FVP.
Od 1949 do 1953, bol ministrom pre Marshallov plán a potom federálny minister pre ekonomiku a vývoj do roku 1957.
Blücher (rušeň)

Blücher bol jedným z prvých (raných) železničných rušňov, postavený v roku 1814 Georgeom Stephensonom. 
Blücher mohol potiahnuť 30 ton rýchlosťou 6,4 km (4 míle) za hodinu. Pomenovaný bola podľa pruského generála Gebharda Leberechta von Blücher, na počesť jeho zásahu v bitke pri Waterloo a pomoc proti Napoleonovi Bonapartemu.
Bugatti Veyron

Bugatti Veyron je model automobilu spoločnosti Bugatti Automobiles SAS.
Tento automobil s 16-valcovým 1001 koňovým motorom W16 (konfiguracia WR16) dosiahol na testovacej dráhe neuveriteľnú rýchlosť /h. Veyron nebol na prvej priečke najrýchlejších áut sveta veľmi dlho. Porazil ho 13. septembra 2007 SSC Ultimate Aero TT rýchlosťou /h. Nie však nadlho bolo toto auto rýchlejšie. V roku 2010 Bugatti Veyron Super Sport znovu vyskočilo na priečku najrýchlejšieho auta na svete. Na dráhe Ehra-Lessien mu namerali oficiálne 430.9 km/h km/h čo bol nový rekord zapísaný do Guinnessovej knihy. Konkurencia sa ale nevzdávala. Vlani napadla Bugatti, že podvádza, keďže zákazníkom dodáva autá s obmedzovačom rýchlosti (415 km/h kvôli životnosti pneumatík), kým testovaný Veyron bol počas meranej jazdy odblokovaný. Zápis v knihe rekordov bol preto Bugatti odobratý. Zaujímavosťou je, že dizajn exteriéru tohoto superšportu vytvoril slovenský dizajnér Jozef Kabaň. Predajná cena je 1,3 milióna €. Výroba prebiehala od roku 2005 až do roku 2015.
Technické parametre.
Zaujímavosti
Umberto Giordano

Umberto Giordano (* 28. august 1867, Foggia – † 12. november 1948, Miláno) bol taliansky, prevažne operný skladateľ, predstaviteľ talianskeho verizmu v hudbe.
Život.
Umberto Giordano sa narodil vo Foggii v provincii Puglia. Študoval u Paola Serraa na konzervatóriu v Neapole. Prvú operu "Marina" skomponoval už v roku 1888 a zúčastnil sa s ňou súťaže na najlepšiu jednoaktovkovu operu, ktorú napísal hudobný vydavateľ Sonzoga. V tejto súťaži zvíťazil Pietro Mascagni so svojou operou "Sedliacka česť" (Cavalleria rusticana), ale Umberto získal pozornosť poroty, pretože ako najmladší účastník sa umiestil na šiestom mieste zo 73 uchádzačov. Získal tak objednávku na operu pre sezónu 1891/92.
Na objednávku reagoval operou s typicky veristickou témou nádenníka, ktorý sľúbi, že zachráni prostitútku ak bude vyliečený z tuberkulózy. Premiéra opery v divadle Teatro Argentina v Ríme spôsobila menší škandál, ale opera sa s úspechom hrala vo Viedni, Berlíne aj v Prahe.
V nasledujúcej opere "Regina Diaz" sa Umberto pokúsil o trocha romantickejší žáner, ale pokus bol natoľko neúspešný, že operu po dvoch predstaveniach stiahli z repertoáru.
V roku 1895 sa presťahoval do Milána a vrátil sa k žánru veristickej opery. Skomponoval dve opery, ktoré založili jeho svetovú slávu. Prvou bola opera "André Chénier" založená na životných osudoch francúzskeho básnika André Chéniera a druhou "Fedora" napísaná na text divadelnej hry vtedy módneho dramatika Victoriena Sardou. Fedora je pamätná aj tým, že v nej vystúpil s veľkým úspechom vtedy celkom neznámy tenor Enrico Caruso.
Skomponoval ešte šesť opier (jedna zostala nedokončená), ale žiadna z nich sa už nestala súčasťou svetového repertoáru, aj keď občas sa vyskytnú pokusy oživiť ich. Zomrel v Miláne 12. novembra 1948. Rodné mesto Foggia mu zostalo verné. Miestne divadlo nesie jeho meno a na uliciach a v parkoch sú sochy s postavami z jeho diel.
Füchse Duisburg

Füchse Duisburg je nemecký hokejový klub, bývalý účastník najvyššej nemeckej súťaže v ľadovom hokeji, DEL. Hrajú v meste Duisburg na štadióne Scania-Arena.
Klub v sezóne 2004/05 postúpil do DEL.
Babinský potok

Babinský potok môže byť:
Klinianka

Klinianka môže byť:
Klinský potok

Klinský potok môže byť:
Priehybský potok

Priehybský potok môže byť:
Erfurt

Erfurt je hlavným a najväčším mestom spolkovej republiky Durínsko (). Mesto sa nachádza v strednej časti Nemecka, 100 km juhozápadne od Lipska a 180 km juhovýchodne od Hannoveru. 
Popri krajinských úradoch tu sídli Spolkový pracovno-právny súd (, skratka "BAG"), vysoké školy Univerzita Erfurt () a Odborná vysoká škola Erfurt ( a katolícke biskupstvo, ktorého katedrálou je Erfurtský dóm. Tento dóm a most "Krämerbrücke" sú najznámejšími pamätihodnosťami mesta.
Dejiny.
Počas druhej svetovej vojny sa mesto vyhlo bombardovaniam, o čom svedčí aj zachovaná hustá pôvodná stredoveká zástavba v centre mesta, v rozlohe asi 3 štvorcových kilometrov.
Zbojnícky potok

Zbojnícky potok môže byť:
Sociálnodemokratická strana Nemecka

Sociálnodemokratická strana Nemecka, skratka SPD () je jednou z najvýznamnejších nemeckých politických strán a najstaršia politická strana v Nemecku. Medzi jej najznámejších predsedov strany patria Willy Brandt, Helmut Schmidt alebo Gerhard Schröder. Od roku 2021 tvorí vládu s liberálnou FDP a Zelenými, ktorej kancelárom je sociálny demokrat Olaf Scholz.
Dejiny.
V rokoch 1966 až 1969 tvorila strana koalíciu s CDU. Vo vláde Angely Merkelovej v rokoch 2005 - 2009 mala strana SPD 8 ministrov. Po voľbách v roku 2009 vytvorila SPD najväčšiu frakciu v opozícii Bundestagu. Od roku 2013 do roku 2021 bola vo vláde v takzvanej Veľkej koalícii so stranou CDU, od roku 2021 je najväčšou stranou vo vláde s FDP a Zelenými.
Anastáz II. (pápež)

Anastáz II. (iné názvy: Anastazius II., Anastázius II., Anastasius II.; † novembra 498) bol rímsky biskup (pápež) od novembra 496 do novembra 498.
Štít víťazstva

Štít víťazstva (po kirgizsky "Жеңиш чокусу" - Džengiš čokusu; po čínsky 托木尔峰 - Tchuo-mu-er feng; po rusky "Пик Победы" - Pik Pobedy; po ujgursky "تۆمۈر" - Tömür; po kirgizsky "Жеңиш чокусу" - Žeñiš čokusu) je vrch na hranici Kirgizska a Číny, vysoký Je to najvyšší vrch pohoria Ťanšan a najvyšší vrch Kirgizska. Zároveň je aj najsevernejším vrchom, prevyšujúcim Leží v masíve Kokšaal-Tau, asi južne od vrchu Chan-Tengri, od ktorého ho oddeľuje mohutný ľadovec "Inyľčok".
Vrch bol objavený v roku 1943, kedy sa zistilo, že je vyšší ako Chan-Tengri, ktorý bol dovtedy pokladaný za najvyšší vrch Ťanšanu. Pomenovaný bol v roku 1946 na počesť víťazstva ZSSR vo Veľkej vlasteneckej vojne.
Štít víťazstva tvorí mohutný a silne zaľadnený dvojvrcholový masív. Okrem hlavného vrcholu má ešte "východný vrchol", vysoký 
Prvovýstup na hlavný vrchol sa podaril sovietskym horolezcom v roku 1956.
Anastáz III. (pápež)

Anastáz III. (iné názvy: Anastazius III., Anastázius III., Anastasius III.; ??, Rím –  913, Rím) bol pápež od roku 911 až do svojej smrti. Narodil sa v Ríme. Podľa niektorých zdrojov bol nelegitímnym synom svojho predchodcu Sergia III. (904 – 911), podľa iných bol jeho otcom vážený Riman Lucian.
O pápežovi Anastaziovi III. nie sú prakticky žiadne záznamy, jeho pontifikát spadal do obdobia, keď Rím a pápežský stolec ovládal Theofylakt a jeho žena Marozia, ktorí schválili jeho kandidatúru.
Benedikt I.

Benedikt I. (; * 525?, Rím – † 30. júl 579, Rím) bol 62. rímsky pápež (od 2. júna 575 do 30. júla 579). 
O prvom pápežovi tohto mena nie je prakticky nič známe. Rodom Riman, syn Bonifáca, musel čakať takmer jedenásť mesiacov po svojom zvolení, kým z Konštantínopola prišlo nevyhnutné cisárske potvrdenie, zdržané zničenými komunikáciami, a mohol byť vysvätený. Jeho vláda, o ktorej sa nevie skoro nič, bola svedkom najkrutejšej fázy longobardského vpádu, keď ich ozbrojené sily prenikli na juh a v lete 579 už obliehali Rím. Delegácia, ktorú pápež a senát poslali do Konštantínopolu so žiadosťou o pomoc, nemala veľký úspech. Jednotky, ktoré poslal cisár Justín II. (565 - 578) boli príliš malé, a hoci pár lodí, ktoré poslal do Egypta, znamenali významnú pomoc, bola to pomoc krátkodobá. Keď sa obliehanie stupňovalo a mesto zachvátil hladomor, Benedikt zomrel. Bolo to 30. júla 579.
No niektoré jeho činy celkom nezapadli do zabudnutia. Zdá sa, že istý čas mal dobré vzťahy s longobardským vojvodom zo Spoleta, lebo mohol prikázať navrátenie poľnohospodárskeho majetku kláštoru San Marco blízko mesta. Mimoriadne aktívny bol pastoračne a vysvätil nemenej než dvadsaťjeden biskupov. Jedným z nich bol aj Riman Ján III., ktorého v novembri 578 vymenoval za ravenského arcibiskupa, čím v tomto meste, ktoré bolo doteraz sídlom cisárskym vládcov Itálie, upevnil pápežský vplyv. A napokon to bol pravdepodobne on, kto odviedol Gregoria (neskoršieho pápeža Gregora I.) z jeho kláštora a vysvätil ho za diakona, čím posilnil svoju administratívu. Pochovaný bol v sakristii konštantínovej svätopeterskej baziliky.
Pozri aj.
Ďalší pápeži s menom Benedikt
Walt Whitman

Walt Whitman (* 31. máj 1819, West Hills, New York, USA - † 26. marec 1892, Camden, New Jersey) bol americký básnik, esejista, novinár a humanista. Už štyri roky po jeho smrti ho mnohí zahraniční pozorovatelia vyhlásili za "najväčšieho amerického básnika". Považuje sa za prvého mestského básnika. Tvorí prechod medzi transcendentalizmom a realizmom a oba smery vteľuje do svojho diela. Jeho diela sa preložili do viac ako 25 jazykov. Whitman patrí k najvplyvnejším a najrozporuplnejším básnikom.
Jeho diela boli označené prídomkami ako "drzý šok" či " najodvážnejší a najdiskutovanejší príspevok, ktorým kto kedy prispel do americkej literatúry".
Je autorom zbierky básní "Listy trávy" ("Leaves of Grass"), ktorej prvé vydanie vyšlo v roku 1855 a obsahovalo dvanásť básní. Ján Boor o tejto zbierke básní hovorí:
Düsseldorfer EG

Düsseldorfer Eislauf-Gemeinschaft (DEG) je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Düsseldorf na štadióne ISS-Dome.
V rokoch 1967, 1972, 1975, 1990, 1991, 1992, 1993 a 1996 sa DEG stal nemeckým majstrom.
Frankfurt Lions

Frankfurt Lions je bývalý nemecký hokejový klub, účastník najvyššej nemeckej súťaže v ľadovom hokeji, DEL. Hral v meste Frankfurt nad Mohanom na štadióne Eissporthalle am Ratsweg.
Hamburg Freezers

Hamburg Freezers je bývalý nemecký hokejový klub, účastník najvyššej nemeckej súťaže v ľadovom hokeji, DEL. Hral v meste Hamburg na štadióne Barclaycard Arena.
Hannover Scorpions

Hannover Scorpions je nemecký hokejový klub, bývalý účastník najvyššej nemeckej súťaže v ľadovom hokeji, DEL. Hrajú v meste Langenhagen. Hlavným trénerom je Leonard Soccio.
ERC Ingolstadt

ERC Ingolstadt je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Ingolstadt na štadióne Saturn Arena.
Solivar

Solivar môže byť:
Iserlohn Roosters

Iserlohn Roosters je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Iserlohn na štadióne Eissporthalle Iserlohn.
Kölner Haie

Kölner Haie je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Kolín nad Rýnom na štadióne Lanxess Arena.
Colt M1911

M1911 je samonabíjacia pištoľ americkej výroby so spúšťovým mechanizmom typu single-action. Jej konštruktérom bol John M. Browning. Americká armáda ju používala ako štandardnú bočnú zbraň od r. 1911 do r. 1985. Bola používaná počas prvej svetovej vojny, druhej svetovej vojny a vojen v Kórei a Vietname.
M1911 je najznámejšia vďaka v tej dobe výnimočnému designu záveru, ktorý bol hojne kopírovaný a dnes sa používa v takmer všetkých moderných pištoliach.
Dejiny.
Začiatky.
Začiatkom 20. storočia hľadala americká armáda pištoľ s väčším kalibrom, vhodnejšiu pre boje v džungli vo filipínsko-americkej vojne. Dovtedy používané strelivo .38 Long Colt sa ukázalo ako málo účinné. Vo finálnom kole výberového konania sa rozhodovalo medzi konštrukciami od Savage, Colta a DWM. Vo všetkých prípadoch sa jednalo o samonabíjacie pištole s muníciou .45 ACP. Koncom roku 1910 v poslednom teste vyhral Colt.
Pištoľ bola formálne prijatá do armády 29. marca 1911 a začala sa teda označovať ako M1911 (Model of 1911). Pôvodne bola vyrábaná iba spoločnosťou Colt, zvýšený dopyt v prvej svetovej vojne spôsobil rozšírenie výroby do štátom vlastnenej Springfield Armory. Skúsenosti z prvej svetovej vojny viedli k vytvoreniu variantu M1911A1.
Druhá svetová vojna.
Druhá svetová vojna a roky, ktoré jej predchádzali, vytvorili veľký dopyt po tejto zbrani. Počas vojny sa v USA vyrobilo zhruba 1,9 miliónov kusov. Pred vojnou sa menšia časť koltov M1911A1 vyrábala v nórskej zbrojovke Kongsberg Vaapenfabrikk pod názvom "Kongsberg Colt", počas nemeckej okupácie produkcia pokračovala a nemecké vojská zaradili túto zbraň do svojho arzenálu.
Po druhej svetovej vojne.
V roku 1945 vláda rozhodla, že ďalšie M1911 sa už pre armádu nebudú objednávať a tieto pištole sa budú len renovovať s už existujúcimi súčiastkami.
M1911 zostala najpoužívanejšou pobočnou zbraňou a bola používaná dokonca aj počas druhej vojny v Perzskom zálive v roku 1991. Od roku 1985 sa začala v americkej armáde nahrádzať Berettou 92F, aj kvôli tlaku NATO na zjednotenie munície na NATO štandard 9mm Luger. Kvôli nižšej zastavovacej schopnosti bola však adopcia Beretty 92F v niektorých jednotkách zastavená.
Súčasnosť.
Design M1911A1 je preferovaný množstvom policajných SWAT jednotiek po celých Spojených štátoch. Veľa vojenských organizácii a policajných zborov aj mimo USA používa (často modifikované) M1911A1 pištole, pretože uprednostňujú väčšiu zastavovaciu schopnosť .45 ACP a vynikajúce ovládanie zbrane pri boji zblízka.
V civilnom sektore je pištoľ rozšírená vďaka ľahšej možnosti skrytého nosenia (má úzky, jednoradý zásobník).
Krefeld Pinguine

Krefeld Pinguine je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Krefeld na štadióne Königpalast.
Reflexológia (masáž)

Reflexológia alebo zónová terapia je alternatívna medicínska praktika. Ide o a masážou stimulujú miesta na chodidlách, dlaniach a ušiach, ktoré údajne súvisia s ďalšími orgánmi v tele. Je založená na pseudovedeckom systéme zón, ktoré údajne odrážajú stav tela na končatinách, a vychádza z predpokladu, že stimuláciou týchto zón spôsobuje fyzickú zmenu údajne súvisiacich častí tela. Reflexológia tak využíva neexistujúce spojenie medzi orgánmi a špecifickými bodmi na končatinách. Údajne má vplyv na obehovú (prekrvenie) alebo lymfatickú sústavu a poskytuje terapeutické uvoľnenie („byť prítomným“).
Systematický prehľad z roku 2008 uvádza, že neexistujú dôkazy o špecifických účinkoch reflexológie za akýchkoľvek podmienok. Výnimkou močových symptómy spojených so sklerózou multiplex. Bežné poskytovanie reflexológie sa preto neodporúča. 
Iné štúdie uvádzajú že reflexológia:
História.
Podľa niektorých zdrojov je reflexológia stará tisícky rokov. Prvýkrát bola použitá v Ázii. Do USA ju v roku 1913 priniesol William H. Fitzgerald (1872 – 1942) špecialista na uši, nos a hrdlo. Pomohol mu Dr. Edwin Bowers. Teraz je už rozšírená po celom svete.
Zoznam vodných tokov v povodí Cirochy

Zoznam vodných tokov v povodí Cirochy obsahuje abecedný zoznam všetkých pomenovaných vodných tokov v rámci povodia Cirochy.